Muutoksia arvonlisäverojen ja työnantajasuoritusten ilmoittamiseen 2017 – oma-aloitteiset verot

Arvonlisäverojen ja Työnantajasuorituksien ilmoittamisessa tapahtuu muutoksia vuoden vaihteessa 2016-2017. Kausiveroilmoitus muuttuu nimelle Oma-aloitteiset verot.

Nykyisellä kirjanpidon tai palkanlaskennan ohjelmaversiolla voit muodostaa kausiveroilmoituksia lähetettäväksi 22.12.2016 mennessä.

Verohallinto ei ota vastaan kausiveroilmoituksia ajalla 23.12.-31.12.2016

Verohallinto päivittää omia järjestelmiään 23.12.-31.12.2016. Tällöin Verohallinto ei ota vastaan arvonlisäveron ja työnantajasuoritusten sähköisiä aineistoja.

Ilmoittaminen muuttuu 1.1.2017 alkaen

Sähköisten aineistojen ilmoitusmuoto muuttuu 1.1.2017 alkaen. Myös lomake muuttuu. 1.1.2017 alkaen tiedot voi lähettää sähköisesti ainoastaan uudella ilmoitusmuodolla. Koska sähköisen aineiston tietosisältö ja lomake muuttuu, huolehdi kirjanpito- ja palkanlaskentaohjelman päivittämisestä ennen kuin lähetät ilmoitusta vuoden 2017 puolella. Esimerkiksi, jos lähetät arvonlisäverojen tietoja kaudelta 11/2016, mutta olet lähettämässä 1.1.2017 tai myöhemmin, tulee ohjelman tehdä uutta ilmoitusmuotoa.

Maatalousneuvoksesta ja Balanssista uusi ohjelmaversio jouluna

Suonentieto julkaisee uuden ilmoitustavan sisältävät ohjelmaversiot Maatalousneuvoksesta ja Balanssista joulun tieonoilla. Päivityspalvelumme tarjoaa uuden ohjelmaversion automaattisesti, jos sinulla on huoltosopimus voimassa ja ohjelmassa on valittu ”Ilmoita uusista päivityksistä”. Voit ladata uuden ohjelmaversion myös Vapsasta.

Lisätietoja muutoksesta voit lukea Verohallinnon sivulta http://www.vero.fi/fi-FI/Tietoa_Verohallinnosta/Muutoksia2017